ΓΡΑΠΤΗ ΕΡΩΤΗΣΗ P-1527/00

υποβολή: Dorette Corbey (PSE) προς την Επιτροπή

(4 Μαΐου 2000)

Θέμα: Αλιεία κυδωνιών

Εδώ και αρκετά χρόνια συζητούνται στην Ολλανδία οι αντίκτυποι από την αλιεία κυδωνιών. Τα κυδώνια αποτελούν σημαντική τροφή για τον αιματόπου οστρεοσυλλέκτη, την πουπουλόπαπια, τον πρασινοσκέλη, την αβοκέτα και άλλα είδη καλοβατικών πουλιών. Τα καλοβατικά πουλιά μειώνονται κατά τα τελευταία χρόνια. Τον χειμώνα ψόφησαν ανεξήγητα μεγάλοι πληθυσμοί πουπουλόπαπιας. Επιπλέονπάρχουν σοβαρές ενδείξεις ότι μακροπρόθεσμα η αλιεία κυδωνιών θα έχει επιπτώσεις στα ιζηματογενή στρώματα τουπεδάφους της Waddenzee.(1)

Η αλιεία κυδωνιών διεξάγεται στην Waddenzee, μιά περιοχή που έχει καταγραφεί ως προστατευμένη περιοχή στο πλαίσιο της οδηγίας για τα πουλιά και έχει επισημανθεί ως ζώνη ειδικής προστασίας στο πλαίσιο της οδηγίας για τους οικοτόπους.

Από το 1998 ισχύει ποσόστωση 10 000 τόνων ψίχας κυδωνιών. Πρόκειται για το ανώτερο βάρος που έχει αλιευθεί ποτέ. Από το 1984 έως και το 1997 είχε αλιευθεί κατά μέσον όρο 4 000 τόνοι κυδωνιών. Μόλις κατά το 1998 οι αριθμοί ανήλθαν κατακόρυφα, δηλαδή 9 338 τόνοι.

Η αλιευτική πολιτική της Ολλανδίας προβλέπεται στην Εγκύκλιο για την θαλάσσια και παράκτια αλιεία του 1993, και συμπληρωματικώς ισχύει Απόφαση του 1999. Βάσει αυτών, στο 26 % της Waddenzee δεν επιτρέπεται η αλιεία. Παράλληλα, ο τομέας αλιείας οστρακοειδών έχει εκπονήσει πρόγραμμα διαχείρισης για την περιοχή όπου επιτρέπεται η αλιεία, και την περιορίζει επιπλέον κατά 5 %. Στηνπόλοιπη περιοχή, στο 69 % της Waddenzee δεν ισχύει σχεδόν κανένας περιορισμός στην αλιεία.

Στην Δανία η αλιεία κυδωνιών είναι εξαιρετικά περιορισμένη ενώ στην Γερμανία δεν διεξάγεται καθόλου.

Φρονείτε ότι η αλιεία κυδωνιών έχει τόσο επεκταθεί ώστε να πρέπει να θεωρηθεί ως νέα δραστηριότηταπό την έννοια της οδηγίας για τα πτηνά και τους οικότοπους;

Φρονείτε ότι, εάν οι ασκούμενες δραστηριότητες προκαλούν σημαντική ζημιά θα πρέπει να προσαρμοσθεί η πολιτική ώστε να καταστεί δυνατή η επανόρθωση;

Πρέπει ναπάρξει αντιστάθμιση; Εάν ναι,πό ποιά μορφή;

Είναι, κατά τη γνώμη σας, η αλιεία κυδωνιών επιβαρυντική για το ζωτικό περιβάλλον των προστατευόμενων πουλιών και για τους βιοτόπους των μυδιών και των φυκιών.

Φρονείτε ότι η αλιεία κυδωνιών δημιουργεί κινδύνους για το έδαφος των αβαθώνδάτων και συνεπώς για τους επισιτιστικούς πόρους του μέλλοντος;

Η συμφωνία μεταξύ αρχών και αλιέων κυδωνιών προβλέπει ότι το 60 % των επισιτιστικών αναγκών των πτηνών στην Waddenzee θα καλύπτεται εκεί. Επαρκεί κατά τη γνώμη σας το 60 % δεδομένου ότι εναλλακτικοί επισιτιστικοί πόροι είναι σχεδόν ανύπαρκτοι στην Waddenzee και ότι έχουν περιοριστεί τόσο σε έκταση όσο και σε ποιότητα;

Φρονείτε ότι η αλιεία κυδωνιών αντιβαίνει ή ενδέχεται να αντιβαίνει προς την οδηγία για τα πουλιά και τους οικοτόπους;

(1) 1 Δεκεμβρίου 1999), Ecologische Atlas van de Nederlandse wadvogels. Schuyt et Cie, Haarlem. Koolhaas, A. T. Piersma et J. M. van den Broeck (1998), Kokkel- en mosselvisserij beschadigen het wadleven. De levende Natuur 99: 254 260 Piersma, T., A. Dekinga et A. Koolhaas (1993), Een Kwetsbare keten: modder, nonnetjes en kanoeten bij Griend. Waddenbulletin 28: 144-149.

Απάντηση του κ. Fischler εξ ονόματος της Επιτροπής

(15 Ιουνίου 2000)

Η αλιεία των κυδωνιών δεν καλύπτεται από την κοινή πολιτική της αλιείας, και δεν φαίνεται πιθανό να καλυφθεί από αυτή την κοινή πολιτική στο προβλεπόμενο μέλλον. Τα κυδώνια αποτελούν τοπικά αποθέματα τα οποία ενδιαφέρουν ένα μόνο κράτος μέλος και, επομένως, φαίνεται προτιμότερο αυτό το κράτος μέλος να αποφασίζει όσον αφορά την διαχείριση αυτών των αποθεμάτων.

Η θαλάσσια περιοχή Wadden έχει καθοριστεί ως ζώνη ειδικής προστασίας (ΖΕΠ) κατά την έννοια της οδηγίας 79/409/ΕΟΚ του Συμβουλίου, της 2 Δεκεμβρίου 1979, περί της διατηρήσεως των αγρίων πτηνών(1) και έχει προταθεί ως ζώνη ειδικού κοινοτικού ενδιαφέροντος (ΕΚΕ) κατά την έννοια της οδηγίας 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας(2).

Σύμφωνα με το άρθρο 7 της οδηγίας 92/43/ΕΟΚ, οι παράγραφοι 2, 3 και 4 του άρθρου 6 αυτής της οδηγίας ισχύουν για τις ΖΕΠ.

Σύμφωνα με την παράγραφο 2 του άρθρου 6 της οδηγίας 92/43/ΕΟΚ, τα κράτη μέλη λαμβάνουν τα προσήκοντα μέτρα προς αποφυγήν, στις ΖΕΠ, τηςποβάθμισης των φυσικών οικοτόπων και των οικοτόπων της πανίδας, καθώς επίσης και προς αποφυγή διαταράξεων που θα μπορούσαν να ενοχλήσουν την πανίδα για την οποία έχουν οριοθετηθεί αυτές οι ζώνες, εφόσον οι διαταράξεις αυτές ενδέχεται να έχουν συνέπειες σημαντικές όσον αφορά τους στόχους της οδηγίας.

Η διάταξη αυτή εφαρμόζεται για τιςφιστάμενες δραστηριότητες που λαμβάνουν χώρα σε μία ΖΕΠ και που ενδέχεται να έχουν επιπτώσεις στην κατάσταση της διατήρησης των πληθυσμών των πουλιών. Η εφαρμογή της ενδέχεται να συνεπάγεται τροποποίηση ή και παύση αυτών των δραστηριοτήτων.

Τα νέα προγράμματα ή έργα τα οποία ενδέχεται να έχουν επιπτώσεις στην κατάσταση της διατήρησης των πληθυσμών των πουλιών, καλύπτονται από τις παραγράφου 3 και 4 του άρθρου 6 της οδηγίας 92/43/ΕΟΚ. Επί τη βάσει των πληροφοριών τις οποίες διαθέτει, η Επιτροπή δεν είναι σε θέση να κρίνει κατά πόσον οι διατάξεις αυτές εφαρμόζονται επίσης και για τις νέες δραστηριότητες αλιείας οστρακοδέρμων στην θαλάσσια περιοχή Wadden.

(1) ΕΕ L 103 της 25.4.1979.

(2) ΕΕ L 206 της 22.7.1992.